钦定古今图书集成/明伦汇编/官常典/第163卷 > 鄀
## 钦定古今图书集成/明伦汇编/官常典/第163卷 > 鄀

襄王十七年秋秦晋伐鄀。

按《春秋》不书。按《左传》，僖公二十五年秋，秦晋伐鄀。
楚斗克屈御寇以申、息之师戍商密。秦人过析隈入
而系舆人，以围商密，昏而傅焉，宵坎血加书，伪与子
仪、子边盟者。商密人惧曰：“秦取析矣，戍人反矣。”乃降
秦师，囚申公子仪、息公子边以归。楚令尹子玉追秦
师弗及，遂围陈，纳顿子于顿。

《襄王》三十年夏秦人入鄀。

按《春秋文公五年》。按《左传》，初，鄀叛楚即秦，又贰于
楚。五年夏，秦人入鄀。